ЭМБРИОЛОГИЯ ( гр. embrion яралғы һәм ... логия ) , аталанғандан алып тыуғанға † — тиклем яралғының барлыҡҡа килеүе һәм үҫеүе ( тере бала тыуҙырыусы хайуандар ) , йомортҡанан сығыу ( йомортҡа һалыусы хайуандар ) , метаморфоз осоро тамамланыу ( ҡарышлауыҡ үҫеше стадияһы булған хайуандар ) йәки йомортҡа күҙәнәгендәге туҡланыу материалы запасы иҫәбенә туҡланыуҙан туҡталыу законлыҡтарын өйрәнгән фән . Э. мөһим аспекттары : бөтә эмбриональ үҫештең морфогенетик процестарын ( эмбриогенез ) , туҡымалар үҫешенең сығанаҡтарын һәм механизмдарын ( эмбриональ һәм эмбриондарҙан тыш гистогенез ) , ағзаларҙы ( органогенез ) һәм организм системаларын өйрәнеү .